《暮春游白岳十二首 其八 飞雨楼》
明代·胡应麟

悬泉百尺乱侵衣，珠箔银屏护翠微。雾袅重崖浑欲堕，风回群岫尽如飞。

山楼夜榻眠苍藓，石室春盘馔紫薇。一宿已知尘累断，竹西犹梦旧渔矶。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。